બાળમજૂરી કરાવવી એ સજાને પાત્ર ગુનો છે તો પણ ખાનગી સંસ્થાઓમાં તેમ જ નાનાં-મોટાં કારખાનાંઓમાં નાનાં બાળકો પાસે મજૂરી કરાવવામાં આવતી હોય છે, જોકે કોઈ સરકારી જગ્યામાં બાળમજૂરી કરાવવામાં આવતી હોય તો તેને કોણ અટકાવશે તે પ્રશ્ન છે ત્યારે બોપલ-ઘુમા વિસ્તારમાં આવેલા પલોડિયા રોડ પાસેના ખુલ્લા પ્લોટની ડમ્પિંગ સાઈટની કે જ્યાં શહેરભરમાંથી કચરો આવતો હોય છે તેમાંથી પ્લા‌િસ્ટક અલગ કરવા અને કચરાને ખસેડવા માટેની કામગીરી કિશોરો પાસે કરાવવામાં આવે છે.